open-index/open-wikipedia-markdown huggingface dataset:
Lasse Hallström

**Lars Sven** "**Lasse**" **Hallström** ([ˈla.ˈsɛ ˈhal.ˈstrœm]), nado en Estocolmo o 2 de xuño de 1946 e un director e guionista sueco.

## Traxectoria 
Hallström naceu en Estocolmo, Suecia. O seu pai era dentista e a súa nai a escritora Karin Lyberg (1907–2000). O seu avó materno, Ernst Lyberg foi o Ministro de Finanzas do primeiro gabinete de Carl Gustaf Ekman (1926–1928) e líder do Partido Liberal de Suecia (1930–1933).

Hallström asistiu á escola de música de Adolf Fredrik en Estocolmo. Destacou o 1973, dirixindo a serie cómica "Pappas pojkar" para a televisión sueca. A colaboración cos actores Magnus Härenstam e Brasse Brännström foi frutífera e colaboraron frecuentemente durante este período. Aprendeu o oficio coa realización de videoclips, particularmente para o grupo ABBA.

Tralo éxito internacional de *A miña vida coma un can* (1985), polo que foi candidato aos Óscar ao mellor director e guión, comezou a traballar no cinema estadounidense. O seu primeiro grande éxito en Hollywood foi ''What's Eating Gilbert Grape* (1993).

## Filmografía 
* 1975 – *En kille och en tjej*
* 1977 – *ABBA: The Movie*
* 1979 – *Jag är med barn*
* 1981 – *Tuppen*
* 1983 – *Två killar och en tjej*
* 1985 – *A miña vida coma un can*
* 1986 – *Alla vi barn i Bullerbyn*
* 1987 – *Mer om oss barn i Bullerbyn*
* 1991 – *Once Around*
* 1993 – *What's Eating Gilbert Grape*
* 1995 – *Algo de que falar*
* 1999 – *As normas da casa da sidra*
* 2000 – *Chocolat*
* 2001 – *The Shipping News*
* 2005 – *An Unfinished Life*
* 2005 – *Casanova*
* 2007 – *The Hoax*
* 2009 – *Sempre ao teu lado, Hachiko*
* 2010 – *Dear John*
* 2011 – *Salmon Fishing in the Yemen*
* 2012 – *Hypnotisören*
* 2013 – *Safe Haven*
* 2014 – *The Hundred-Foot Journey*
* 2017 - *A Dog's Purpose''

## Notas 
## Véxase tamén 
### Ligazóns externas 
* 
* Lasse Hallström  en Internet Music Video Database
* Lasse Hallström Life Sequence
* Lasse Hallström  Filmography Sequence
Starfucker

**Starfucker** (ás veces estilizado como **STRFKR**), e brevemente coñecido como **Pyramiddd**, é un grupo musical de indie rock formado en Portland, Oregón. Formado no 2007, o grupo foi orixinalmente un proxecto en solitario de Joshua Hodges.

## Discografía 
### Álbums de estudio 
### EPs 
* *Starfucker* (EP) (2007)
* ''Burnin' Up* (2008)
* *Starfucker B-Sides* (2010)
* *Jupiter (Remastered)* (2011)

### Sinxelos 
* "Julius" (2010)
* "Happy Fucking Holidays" (2010) (Soundcloud Release Only)
* "Dragon Queens" 7" Split w/ Champagne Champagne (2011)
* "The Wisdom of Insecurity" from *Japan 3-11-11: A Benefit Album'' (2011)
* "While I'm Alive" (2012)

**Outros**
* *Heavens Youth (Reptilian Demos)* (2011)
* *Mixtape 1*

## Véxase tamén 
### Ligazóns externas 
* Páxina oficial
Amitabh Bachchan

miniatura|Amitabh Bachchan en 2013
**Amitabh Harivansh Bachchan**, nado en Allahabad o 11 de outubro de 1942, é un actor indio.

## Traxectoria 
Comezou a ser popular a primeiros da década de 1970 pola súa actuación en filmes como *Deewar* e *Zanjeer*, e desde entón apareceu en arredor de 180 filmes, nunha carreira que abrangue catro décadas. Bachchan está considerado un dos actores máis grandes e máis influentes na historia de cinema indio. Tan amplo era o seu dominio da escena cinematográfica india na década de 1970 e 1980 que o director francés François Truffaut denominouna "industria dun só home.". Gañou moitos dos grandes premios do cinema indio, incluíndo tres premios nacionais cinematográficos indios ao mellor actor, e catorce premios Filmfare. Alén de actuar, Bachchan tamén cantou en varios filmes e presentou algúns programas de televisón. Na década de 1980 tivo unha curta carreira política, e foi membro do Lok Sabha de 1984 a 1987. En 2013 debutou en Hollywood con *The Great Gatsby*, no que interpretou a Meyer Wolfsheim.

## Filmografía 
## Notas
Coconut Records

**Coconut Records** é un grupo musical formado nos Ánxeles, baseado no proxecto musical en solitario de Jason Schwartzman, que comezou no 2006. O seu primeiro álbum, *Nighttiming*, foi lanzado a través do selo Young Baby Records no 2007. O álbum tiña contribucións de membros de Incubus, así como aparicións das actrices Zooey Deschanel e Kirsten Dunst, e do irmán de Schwartzman, Robert. O segundo álbum de Coconut Records, *Davy*, foi lanzado en xaneiro de 2009.

## Discografía 
;Álbums de estudio

;Sinxelos
**Microphone* (2008)
**Bored to Death* (2010) - tema da produción da HBO

## Notas 
## Véxase tamén 
### Ligazóns externas 
* Páxina oficial
Territorio cromosómico

[miniatura|dereita|350px|[Hibridación in situ fluorescente de núcleos interfásicos de células de rato, que mostra os territorios cromosómicos.]]

En bioloxía celular, os **territorios cromosómicos** son rexións do núcleo celular que están ocupadas preferentemente por determinados cromosomas. Cada cromosoma encóntrase no seu propio territorio.

Os cromosomas durante a interfase están en estado de fibras de cromatina, que son longas fibras formadas por ADN e histonas que están moi pregadas en zonas do núcleo, de modo que este descríbese ás veces como unha cunca de espaguetis. O concepto de territorio cromosómico afirma que malia esta aparente desorde, cada cromosoma ocupa unha rexión definida do núcleo, polo que en realidade o núcleo sería unha parte da célula moi organizada. A maioría dos eucariotas crese que presentan estes territorios cromosómicos, aínda que no lévedo de xemación *Saccharomyces cerevisiae* non se atoparon.

## Características 
Os territorios cromosómicos teñen forma esferoidal con diámetros da orde de microns.

Os compartimentos nucleares desprovistos de ADN denomínanse compartimentos intercromatínicos e funcionan como túneles que comunican os territorios cromosómicos, que facilitan a difusión de moléculas ás rexións máis empaquetadas ocupadas polos cromosomas.

## Historia e apoio experimental 
O concepto de territorio cromosómico foi proposto por Carl Rabí en 1885 baseándose en estudos en *Salamandra maculata*.

Pero o concepto non foi aceptado ata que modernamente se aplicaron técnicas de hibridación in situ fluorescente.

Os estudos de proximidade xenómica utilizando técnicas como a captura de conformación cromosómica deron tamén apoio ao concepto de territorio cromosómico ao mostraren que os contactos ADN-ADN teñen lugar predominantemente entre determinados cromosomas (non son ao chou como ocorrería se os cromosomas non ocupasen posicións determinadas no núcleo).

## Notas
Cemiterio Nacional de Arlington

O **Cemiterio Nacional de Arlington** (en ) é un cemiterio militar estadounidense do Condado de Arlington, Virxinia. Cruzando o río Potomac dende Washington, D.C., nas 253 ha están enterrados os mortos en conflitos da nación dende a Guerra Civil Estadounidense, así como os mortos doutros conflitos anteriores que foron voltos a enterrar neste cemiterio.

O cemiterio creouse durante a Guerra Civil nas leiras de Arlington House, que fora a casa da familia da muller do xeneral confederado Robert E. Lee, Mary Anna (Custis) Lee (a tatara-tataraneta de Martha Washington). O cemiterio, xunto coa Arlington House, o Memorial Drive, o Hemicycle, e o Arlington Memorial Bridge, forman o **Distrito Histórico do Cemiterio de Arlington**, listado no Rexistro Nacional de Lugares Históricos en abril de 2014.

## Notas 
## Véxase tamén 
### Ligazóns externas 
* www.ArlingtonCemetery.mil
Recombinase

As **recombinases** son encimas que catalizan a recombinación xenética en eucariotas e bacterias. As ADN recombinases son moi utilizadas no laboratorio en organismos pluricelulares para manipular a estrutura dos seus xenomas, e para controlar a expresión xenética. Estes encimas usados no laboratorio, derivados de bacterias e fungos, catalizan reaccións de intercambio de ADN sensible á direccionalidade entre curtas secuencias de sitios diana (de 30 a 40 nucleótidos), que son específicas para cada recombinase. Estas reaccións permiten realizar catro módulos funcionais básicos: excisión/inserción, inversión, translocación e intecambio de casete, os cales se usan por separado ou combinadamente nunha ampla gama de configuracións para controlar a expresión xénica.

## Tipos 
Os tipos de recombinases inclúen os seguintes:
* recombinase Cre
* recombinase Hin
* recombinase Tre
* recombinase FLP

## Notas 
## Véxase tamén 
### Outros artigos 
* RAD51

### Ligazóns externas 
*
Ferdinand de Lesseps

**Ferdinand-Marie de Lesseps**, vizconde de Lesseps, nado en Versalles o 19 de novembro de 1805, e finado en La Chênaie, preto de Guilly, Indre o 7 de decembro de 1894, foi un diplomático e empresario francés.
## Traxectoria
Proveniente dunha familia de diplomáticos, iniciouse dende novo na profesión, feito que o levou a traballar en diferentes misións en Europa e África. Durante os primeiros anos da súa carreira foi destinado en Exipto, onde ostentou diversos cargos diplomáticos en Alexandría e O Cairo. Posteriormente foi cónsul de Barcelona (1842-48) e embaixador en Madrid (1848-49). Da súa estadía en Barcelona cabe destacar a súa mediación durante o bombardeo de 1842, motivo polo cal anos despois se lle dedicaría unha praza.

Despois dunha controvertida misión en Roma, que provocou a fin da súa carreira diplomática, e co apoio de diversos contactos políticos e empresariais, liderou o proxecto de construción da Canle de Suez que uniría o mar Mediterráneo e o mar Vermello. Malia unha serie de atrancos, a empresa contou co apoio das elites políticas tanto de Exipto como de Francia e o proxecto inaugurouse en 1869.

Despois do éxito que supuxo a construción da canle de Suez, gozou dun gran respecto e influencia entre a sociedade francesa e europea do seu tempo, recibindo diversas condecoracións e converténdose en membro, entre outras, da Academia das Ciencias Francesa. Durante un tempo matinou sobre a súa entrada en política, pero finalmente en 1879 convocou un cumio para estudar a viabilidade de construír a Canle de Panamá, para unir o océano Atlántico e mais o Pacífico, e creou unha sociedade que iniciaría a súa construción durante a seguinte década. Porén, diversos problemas técnicos e financeiros, así como a presión de gobernos estranxeiros, fixeron que a compañía fose liquidada en 1889, provocando un gran rebumbio e un forte descrédito persoal. Xunto co seu fillo e diversos empresarios e políticos foron xulgados e condenados no que se coñecería como o Escándolo de Panamá.

Morreu na súa casa en La Chênaie en 1894 á idade de 89 anos. O seu legado, en forma das dúas grandes infraestruturas que proxectou e axudou a construír, ten aínda unha gran relevancia no mundo actual.

## Notas 
## Véxase tamén 
### Ligazóns externas 
* Ferdinand de Lesseps na páxina web da Academia Francesa 
* Associació Lesseps , , 
* Ferdinand De Lesseps na Enciclopedia Británica de 1911
KK Metalac Valjevo

O **Košarkaški klub Metalac Valjevo** (en serbio: *Кошаркашки клуб Металац Ваљево* ou *КК Металац Ваљевот*) é un club profesional de baloncesto con sede na cidade de . O club ten a súa sede na cidade de Valjevo, Serbia. Actualmente o club compite na Košarkaška liga Srbije, a máxima categoría do baloncesto serbio.

## Historia 
O Metalac foi fundado o 24 de marzo de 1948 como KK Budućnost Valjevo. Tan só seis días máis tarde, o club xoga o seu primeiro partido oficial en Čačak contra o KK Borac, perdendo por 69-19. PEse ao mal debut, nun período relativamente curto de tempo, conseguiron ir ascendendo categorías, chegando en 1954 baixo o nome de Metalac ao Grupo Sur da daquela pouco importante Liga Serbia. Debido a problemas financeiros en 1960, o club tivo que deixar todas as competicións e comezar de novo desde as categorías máis baixas.

anos despois, en 1973, Metalac consegue o ascenso á YUBA Liga, máxima categoría do baloncesto Iugoslavo tras bater ao Mladost Zemun na última rolda da competición, gañando unha vantaxe decisiva sobre Vojvodina Novi Sad. Metalac permaneceu entón durante seis temporadas na Primeira División, conseguindo vencer polo menos unha vez todos osgrandes clubs do baloncesto iugoslavo da época. O seu último partido na YUBA Liga foi o 31 de marzo de 1979 contra a Jugoplastika en Split. Na década de 2000 volta rexurdir o aloncesto en Valjevo, ascedendo o Metalac á máxima categoría do baloncesto serbio, a Košarkaška liga Srbije, na temporada 2007−08, onde permanece desde entón.

### Xogadores destacados 
*  Vukašin Aleksić
*  Aleksandar Avlijaš
*  Stefan Balmazović
*  Stefan Birčević
*  Zlatko Bolić
*  Petar Božić
*  Duško Bunić
*  Marko Čakarević
*  Vladimir Đokić
*  Vuksan Gagović
*  Mile Ilić

*  Aleksandar Ivković
*  Branko Jereminov
*  Vojislav Kecojević
*  Branko Kovačević
*  Zoran Kovačević
*  Dragan Kruščić
*  Marko Ljubičić
*  Aleksandar Mitrović
*  Petar Popović
*  Stefan Sinovec
*  Jovan Teodosić

*  Zoran Marković
*  Kimani Ffriend
*  Bojan Bakić
*  Vladimir Dašić
*  Rajko Kljajević
*  Ivan Maraš
*  Radomir Marojević
*  Slavko Vraneš
*  Harry Ezenibe
*  Reggie Freeman
*  Ashton Mitchell
*  Renaldo Woolridge

miniatura|180px|Petar Popović.

## Véxase tamén 
### Ligazóns externas 
* Sitio web oficial
Fuera de Serie (álbum)

***Fuera de Serie***, disco do grupo rock asturiano Fuera de Serie, foi gravado no ano 1985 en Xixón nos Estudios Norte (fundados apenas un ano antes por René de Coupeaud Villarrubia e Pedro Bastarrica). Foi o seu segundo traballo discográfico e contén unha versión do tema *Birdmad girl*, da banda británica The Cure, que eles titularon *Chica de cabeza loca*. A carpeta foi deseñada por Juan Mieres, cun deseño minimalista de cor azul que contén unha pequena banda verde e negra, e na base da portada en pequenas letras o nome do conxunto e do disco repitíndose unha e outra vez.

Neste álbum participaron Luís Núñez (guitarra e voz), Víctor Ruiz (baixo), Amancio Sierra (batería), Mento Hevia (sintetizadores) e Óscar Astruga (percusión).

Todos os temas foron compostos por Luís Núñez, excepto o antedito de *Chica de cabeza loca* (unha adaptación ao castelán do propio Luís Núñez), *Mexico* e *Mujeres en apuros* (compostas por Núñez, Ruiz e Hevia).

'''Cancións:

# "Mexico"
# "Nunca tengo a quien dirigirme"
# "Aquí está uno que se fue y volvió"
# "Chica de cabeza loca"
# "Irresponsable"
# "La apuesta"
# "You need me now"
# "Mujeres en apuros"
# "Dando motivos"
# "Una parte de nuestras vidas"

## Notas
Vanidad Masculina

***Vanidad Masculina*** é un disco do grupo rock asturiano Fuera de Serie, gravado no ano 1984 en Xixón nos Estudios Norte (fundados ese mesmo ano antes por René de Coupeaud Villarrubia e Pedro Bastarrica) e mesturado en DoubleWTronics. Foi o seu primeiro traballo discográfico. A carpeta foi deseñada por Nacho Rivera e P. Currás.

Neste álbum participaron Luís Núñez (guitarra e voz), Víctor Ruíz (baixo), Amancio Sierra (batería), Mento Hevia (sintetizadores) e René de Coupeaud (piano).

## Cancións
# "Aspecto familiar"
# "Movimientos arrítmicos"
# "Servicio doméstico"
# "Vanidad masculina"
# "Emocional"
# "En el hospicio"

## Notas
Haciendo Fortuna

***Haciendo Fortuna***, disco do grupo rock asturiano Fuera de Serie, foi un mini-lp gravado en maio de 1989 en Madrid nos estudios Sonoland, sendo producido polo propio grupo e mesturado por Fernando Forner. Foi o seu terceiro traballo discográfico.

Todos os temas foron compostos por Luís Núñez, salvo ''Chicas y rock'n'roll'' que é obra de John C. Fogerty.

## Cancións 
# "Pero no me busques"
# "Las calles ya no son para soñar"
# "Sálvame"
# "Chicas y rock'n'roll"
# "Acércame a ti"
# "Sin decir adios"

## Notas
Pero no me busques

***Pero no me busques***, disco do grupo rock asturiano Fuera de Serie, foi un sinxelo gravado en 1989 en Madrid nos estudios Sonoland, sendo producido polo propio grupo e mesturado por Fernando Forner. Foi o seu cuarto traballo discográfico e o primeiro sinxelo, que promovía o anterior, *Haciendo fortuna.

*'Cancións:

# "Pero no me busques"
# "Sálvame"

## Notas
Fuera de Serie

**Fuera de Serie** foi un grupo musical español, formado en Xixón en 1983, que formaron parte da *movida xixonesa* nos anos oitenta do século XX e interpretaban as súas cancións en castelán, salvo o tema ''La ñeve'y la montaña*, que cantaron en lingua asturiana. Estiveron fortemente influídos polo post-punk de grupos como The Cure.

## Membros 
* Luís Núñez: voz, guitarra (1983-1993)
* Víctor Ruiz: baixo e coros (1983-1993)
* Amancio Sierra: batería (1983–1985)
* Michael J. Cohen: batería (1985-1990)
* Luis Antiñolo «Kike»: guitarra e coros (1985-1993)

### Colaboracións 
* Mento Hevia: sintetizadores (1984-1985)
* René de Coupaud: piano (1984)
* Óscar Astruga: percusión (1985)
* Pepe Amez: batería (1991)
* Carlos Suárez: guitarras (1991)
* Guillermo Piccolini: teclados (1991)
* Carlos Fierro: piano e teclados (1991)
* Wally Fraza: percusión (1991)

## Discografía 
* *Vanidad Masculina* (1984). Mini-lp de seis temas editado por Sociedad Fonográfica Asturiana, gravado nos Estudios Norte (Xixón) por Pedro Bastarrica e René de Coupaud Villarrubia (os seus fundadores).
* *Fuera de Serie* (1985). Longa duración de dez temas editados por Sociedad Fonográfica Asturiana, gravado nos Estudios Norte (Xixón).
* *Haciendo Fortuna* (1989). Mini-lp de seis temas editado pola discográfica compostelá Edigal.
* *Pero no me busques* (1989). Sinxelo de promoción con dous temas, editado por Edigal.
* *A media noche* (1990). Sinxelo con dous temas, editado polo subselo de Edigal Vitamina Records.
* *Tour Camaleón* (1990). Sinxelo con dous temas, editado por Dumm Mmers.
* *Mientras la ciudad gira* (1991). Longa duración de nove temas, editado por Producciones Km 444 (discográfica ovetense).

Tamén aparecen no seguinte recompilatorio:
* *No se salva nadie'' (2007), que contén o tema "Pero no me busques". Editado por Norte Sur (Asturias).

## Notas 
## Véxase tamén 
### Ligazóns externas 
* Grupos Nacionales (blog) .
* Discografía en Discogs (web) .
Paweł Mąciwoda

**Paweł Mąciwoda**, nado en Wieliczka o 20 de febreiro de 1967, é un músico de rock polonés que se uniu a Scorpions no 2003 como baixista, converténdose en membro oficial do grupo o 10 de xaneiro de 2004.

## Véxase tamén
A media noche

***A media noche***, disco do grupo rock asturiano Fuera de Serie, foi un sinxelo gravado en 1990. Foi o seu quinto traballo discográfico e o segundo sinxelo, que contiña novos temas. Foi editado por *Vitamina Records*, un sub-selo do compostelán *Edigal*.

'''Cancións:

# "A media noche"
# "Pero no me gustes"

## Notas
Tour Camaleón

***Tour Camaleón*** é un disco do grupo rock asturiano Fuera de Serie, foi un sinxelo gravado en 1990. Foi o seu sexto traballo discográfico e o terceiro sinxelo, que contiña novos temas gravados en lingua asturiana. Foi editado por Dumm Mmers.

## Cancións 
# "A media nueche"
# "La ñeve'y la esmeralda"
Mientras la ciudad gira

***Mientras la ciudad gira***, disco do grupo rock asturiano Fuera de Serie, foi gravado no ano 1991, producíndoo Carlos Suárez. Foi o seu sétimo e derradeiro traballo discográfico, e o seu segundo longa duración. Contén unha versión do tema *Downtown train*, de Tom Waits, que eles titularon *Golpes en el corazón*.

Neste álbum participaron Luís Núñez (guitarra e voz), Víctor Ruíz (baixo), Luis Antiñolo «Kike» (guitarra e coros), Pepe Amez (batería), Carlos Suárez (guitarras), Guillermo Piccolini (teclados), Carlos Fierro (piano e teclados) e Wally Fraza (percusión).

## Listaxe de cancións 
## Notas
Lista de eleccións no Draft dos Montreal Canadiens

[220px|miniatura|dereita|Os Canadiens escolleron a [Carey Price no posto número 5 do Draft da NHL 2005.]]
Esta é unha '*lista completa de xogadores de hóckey sobre xeo seleccionados polos Montreal Canadiens no *draft* da National Hockey League*'. A lista include a todos os xogadores que foron elixidos, aínda que non chegaran a xogar no equipo.

## Lenda 
 Xogou canto menos un partido cos Canadiens
 Xogou toda a súa carreira cos Canadiens
() Xogador introducido no Hockey Hall of Fame
() Número retirado dos Canadiens

## Eleccións no *draft* 
*As estatísticas están actualizadas á tempada 2014-15 e amosan os seus rexistros totais da liga regular durante a súa carreira na NHL. Vitorias, derrotas, empates, derrotas na prórroga e media de goles en contra aplícanse aos porteiros e son empregados só para estes xogadores.*

### Década de 1960 
### Década de 1970 
### Década de 1980 
### Década de 1990 
### Década de 2000 
### Década de 2010 
## Véxase tamén 
### Outros artigos 
* Lista de xogadores dos Montreal Canadiens

### Ligazóns externas 
* 
* 
*
Campionato de Galicia de fútbol 1917/18

O **Campionato de Galicia 1917/18** foi a cuarta edición do Campionato de Galicia de fútbol organizado pola Federación Galega de Fútbol. Comezou en febreiro de 1918 e rematou en marzo do mesmo ano. O primeiro posto do torneo outorgaba a clasificación para a Copa de España.
Inscribíronse o Fortuna de Vigo, o Vigo Sporting Club, o Real Club Coruña, o Pontevedra Sporting Club e o Deportivo Auténtico. O torneo disputouse en dúas fases. A primeira delas foi unha fase de grupos na que competiron os equipos do norte (Coruña e Deportivo Auténtico) nun grupo e os equipos do sur (Vigo, Fortuna e Pontevedra Sporting) noutro. O gañador de cada grupo clasificouse para a final. En tódolos casos empregouse o sistema de liga a dúas voltas. Porén, este campionato foi anulado nunha asemblea da FGF o 15 de novembro de 1919.

## Fase de grupos 
### Grupo norte 
#### Calendario 
#### Clasificación 
### Grupo sur 
#### Calendario 
**(1)** *O Pontevedra Sporting asinou a acta do encontro concedendo a vitoria ó Vigo Sporting.*

#### Clasificación 
## Final 
## Controversias 
### Acta do Vigo Sporting–Pontevedra Sporting 
O domingo 17 de marzo debían xoga-lo Vigo Sporting e o Pontevedra Sporting en Coia. Durante a noite do sábado e mañá do domingo chovera moito e o club pontevedrés decidiu enviar dous integrantes a Vigo para solicita-lo adiamento do partido. A mesma mañá do partido produciuse unha reunión na que participaron os representantes do Pontevedra, do Vigo, do Fortuna, un representante da Federación Galega de Fútbol e mailo árbitro asignado para o encontro Luis Miranda. O árbitro e os clubs vigueses consideraron que o estado do campo era apto para xogar. Entón sopesouse enviar un telegrama a Pontevedra para que saísen os xogadores con destino a Vigo, puntualizando Miranda que en caso de que os futbolistas lerenses non chegasen a tempo, o club pontevedrés tería que pagar 300 pesetas de indemnización. O Vigo Sporting engadiu que a suspensión do partido podería producir liortas e que a mellor solución era asina-la acta do partido concedendo a vitoria ós viguistas. Os representantes do Pontevedra Sporting accederon. Así e todo, os futbolistas pontevedreses, que non daban recibido noticias de Vigo, decidiron desprazarse ata a cidade olívica e presentarse no encontro, chegando ó campo de Coia con puntualidade, pero o Vigo Sporting negouse a xogar alegando que xa fora asinada a acta do partido onde a vitoria era outorgada ó club vigués.

## Notas
Gran Premio do Brasil de 2015

O **Gran Premio do Brasil de 2015**, oficialmente **Formula 1 Grande Prêmio Petrobras do Brasil 2015** foi a décimo oitava carreira da tempada de Fórmula Un de . Disputouse o 15 de novembro de 2015 no Autódromo José Carlos Pace en São Paulo, Brasil e foi o 44º Gran Premio do Gran Premio do Brasil.

## Resumo 
### Cualificación 
As eliminatorias constaron de tres partes de 18, 15 e 12 minutos de duración, respectivamente, con cinco pilotos eliminados da competición logo de cada unha das dúas primeiras quendas. Durante a primeira parte da cualificación (Q1), todos os pilotos utilizaronn os pneumáticos de composto máis brando, polo menos, para a súa segunda serie de voltas cronometradas, incluíndo ambos Mercedes. O McLaren de Fernando Alonso rompeu debido a unha perda de potencia antes de que fora capaz de establecer un tempo, co seu compañeiro Jenson Button igualmente eliminado. Ambos Manor Marussias tamén quedaron fora, mentres que Pastor Maldonado no décimo quinto foi o último piloto en ser eliminado.

Durante a segunda quenda (Q2), os pilotos de Mercedes só fixeron unha serie de voltas cronometradas, polo que salvaron os seus pneumáticos para a carreira, ben lonxe da competencia. Lewis Hamilton foi o máis rápido, medio segundo por diante de Rosberg, con Sebastian Vettel entre os dous. Romain Grosjean foi eliminado logo dun trompo na curva seis. A el uníronse ambos Sauber, Sergio Pérez e Carlos Sainz.

### Carreira 
No seu camiño á grella de saída, Carlos Sainz parouse na pista e tivo que ser levado de volta a rúa de boxes, onde finalmente comezou, só para retirarse logo de só uns centos de metros. Ao principio, os dous pilotos de Mercedes saíron ben e Hamilton tratou de adiantar a Rosberg no liderado polo exterior da primeira curva, pero non puido facelo. Jenson Button fixo unha boa saída, pasando do 16 ao 13, mentres que Marcus Ericsson pasou do 13 ao 18. Detrás dos líderes, os Ferrari conservou o terceiro e cuarto lugar respetivamente. Outro que arrancou rápido foi Bottas, quen subiu ao quinto posto. Hamilton foi capaz de seguir de cerca Rosberg nas primeiras voltas, mentres que Daniel Ricciardo foi o primeiro piloto en entrar en boxes para poñer pneumáticos novos na cuarta volta. Unha volta máis tarde, Grosjean adiantou a Felipe Nasr polo undécimo posto. logo da parada en boxes, Ricciardo tivo que superar aos dous Manor Marussias na novena volta, ascendendo lentamente na orde.

## Clasificación
### Cualificación
### Carreira
### Posicións logo da carreira
***Texto en negra** indica que Lewis Hamilton é o Campión do Mundo de pilotos e Mercedes o de construtores.

;Clasificación no campionato de pilotos

;Clasificación do campionato de construtores

* **Nota**:Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas
Gran Premio de Abu Zabi de 2015

O **Gran Premio de Abu Zabi de 2015** (oficialmente o **Etihad Airways Gran Premio de Abu Zabi de Fórmula 1 de 2015**) foi a décimo novena e última proba da tempada de  e o sétimo Gran Premio de Abu Zabi. Disputouse o 29 de novembro de 2015 no Circuíto de Yas Marina na Illa Yas, unha illa nos arredores de Abu Zabi nos Emiratos Árabes Unidos.

## Clasificación 
### Cualificación 
### Carreira 
### Notas 
* Nico Rosberg obten a súa pole position número 22 e iguala ás obtidas por Fernando Alonso.
* Mercedes convertese no único equipo da historia que logra 15 dobretes en clasificación na mesma tempada.
### Posicións logo da carreira 
* **Texto en letra grosa** indica que Lewis Hamilton é o Campión do Mundo de pilotos e Mercedes o de construtores.

;Clasificación no campionato de pilotos

;Clasificación do campionato de construtores

* **Nota**:Só están incluídos os cinco primeiros postos en ambos os grupos de clasificación.
* **Texto en letra grosa** indica os campión do mundo de 2015.

## Notas 
## Véxase tamén
Jaume Vicens Vives

**Jaume Vicens i Vives**, nado en Xirona o 6 de xuño de 1910, e finado en Lión o 28 de xuño de 1960, foi un historiador, escritor, catedrático e editor catalán. Vicens Vives foi un intelectual inquedo e viaxeiro con contactos co catalanismo interior e exterior, con Josep Pla e con Josep Tarradellas. Sen ser afín ó Opus Dei, tiña amizade con algúns dos principais intelectuais que o integraban, e o seu nome chegou a soar para ocupar algún cargo de responsabilidade en Madrid. «Era un home importante», sentenza o membro do IEC, Antoni Simon. Grazas a isto, Vives conseguiu levar cara a adiante a historiografía contemporánea. A súa obra de investigación sobre a historia do século XV na Coroa de Aragón e sobre a figura de Fernando II de Aragón está considerada de referencia obrigada.

Chegou á política a través da historia, onde atopou a explicación do seu presente. Segundo Pla, era "se cadra o intelectual que se fixo unha idea máis completa e directa". En verbas do expresidente da Generalitat, Jordi Pujol, "Vicens tiña a idea dunha España aberta, moderna, esponxosa, quen de sumar vontades e de aceptar un intervencionismo de Cataluña en España. Coa vontade de que España fose cara a adiante e se evitasen novos episodios traumáticos".

O seu forte pragmatismo e unha visión integradora permitíronlle acceder a figuras de diferentes ideoloxías e ser un "home-ponte" entre sensibilidades catalanistas e o réxime franquista. Esta ollada integradora explica as mensaxes de dó de personaxes tan diversos como Juan de Borbón y Battenberg, Josep Tarradellas ou o comité de Barcelona do prohibido PSUC.

A súa morte puxo fin de súpeto a unha traxectoria política que podería ter xogado un rol transcendental na transición democrática española, optando mesmo a ser presidente da Generalitat.

## Notas 
## Véxase tamén 
### Bibliografía 
* Muñoz i Lloret, Josep Maria. «Jaume Vicens, historiador i polític». Miscel·lània d'homenatge a Josep Benet Barcelona: Abadía de Montserrat, 1991. ISBN 9788478262687.
Bullenhuser Damm

A **escola de Bullenhuser Damm** (en galego pódese traducir como «escola do dique de Bullenhuus») foi unha escola inaugurada en 1910, situada no barrio de Rothenburgsort da cidade de Hamburgo (Alemaña). Entre os anos 1944 e 1945, o edificio transformouse nunha extensión do campo de concentración de Neuengamme, e o 21 de abril de 1945 cometeuse nel un dos crimes máis atroces do nazismo: só dúas semanas antes da capitulación da Alemaña nazi, nun crime da fase final, o unterscharführer Johann Frahm (1901 - 1946) e o médico da Schutzstaffel Alfred Trzebinski (1902-1946), baixo o comandamente da obersturmführer Arnold Strippel, asasinaron vinte nenos e nenas xudeus de cinco a doce anos -todos vítimas de experimentos pseudocientíficos do médico das SS Kurt Heissmeyer–, os seus catro coidadores e un mínimo de vinte e catro prisioneiros de guerra soviéticos. Supostamente, seguiran as ordes de Oswald Pohl, obergruppenführer en Berlín, ou, segundo outros testemuños, do mesmo Heinrich Himmler, de asasinar e facer desaparecer todos os testemuños dos crimes de guerra antes da chegada das forzas aliadas. Segundo outras fontes, foi o mesmo Heissmeyer quen dende Hohenlychen pediu ó seu amigo Pohl que dese a orde de liquidar o seu departamento experimental.

## Notas 
## Véxase tamén 
### Ligazóns externas 
* Asociación de Nenos de Bullenhuser Damm: Vereinigung Kinder vom Bullenhuser Damm
Diplonema (xénero)

***Diplonema*** é un xénero de protistas de vida libre do grupo dos Euglenozoa. Distínguese de *Rhynchopus* da clase Diplonemea pola ausencia dun estado dispersivo flaxelado completo.

## Características 
*Diplonema* presenta dous curtos flaxelos de igual lonxitude e dúas aberturas subapicais. A maioría son de vida libre, pero informouse de casos de infección en ameixas e a descomposición súbita de plantas de acuario nas que poden estar implicados estes microorganismos. Foi descrito inicialmente en 1914 e despois redescuberto na década de 1960 e chamado *Isonema*, clasificándoo incorrectamente entre os euglénidos (agora nos diplonémidos).

## Notas
Base J

A **base J** ou **β-D-glicopiranosiloximetiluracilo** é unha base nitroxenada hipermodificada que se encontra no ADN de protozoos cinetoplástidos, incluíndo o patóxeno humano tripanosoma e nalgúns flaxelados. Foi descuberta en 1993 en *Trypanosoma brucei* e foi a primeira nucleobase hipermodificada que se encontrou no ADN eucariótico; desde entón atopouse noutros cinetoplástidos, como *Leishmania* e nalgúns flaxelados.
Neses organismos a base J actúa como terminador da transcrición para a ARN polimerase II, a súa eliminación en células knockout vai acompañada dunha masiva lectura previa (*read-through*) dos sitios de terminación da ARN polimerase II, o que finalmente é letal para a célula.

A base J sintetízase por medio dunha hidroxilación inicial da timidina, seguida da glicosilación por unha glicosiltransferase que aínda non foi identificada

miniatura|400px|esquerda|Biosíntese da base J. **A**: timidina hidroxilase; **B**: beta-glicosiltranferase; **1**: dT (desoxitimidina); **2**: HOCH3dU; **3**: dJ

## Notas
Avia Veira

**Avia Veira González**, nada na Coruña o 6 de setembro de 1986, é unha filóloga e política galega do BNG.

## Traxectoria profesional 
Licenciada en Filoloxía Galega, cursou a última convocatoria do Curso de Aptitude Pedagóxica. Na actualidade realiza un Mestrado en Tradución de Localización de Software e Produtos Multimedia.

Traballou como técnica de Normalización Lingüística durante dous anos.

## Traxectoria política 
Co gallo da catástrofe do Prestige entrou, con 16 anos, formar parte do BNG a través da organización xuvenil Galiza Nova.

En 2012 accede a unha das concellarías na oposición do BNG na cidade da Coruña trala renuncia de Xoán Martínez Caxigal.

Após as eleccións municipais de 2015 quedou fóra das bancadas da oposición ao ir cuarta nas listas do seu partido, que só foi quen de acadar unha única acta. A dimisión do cabeza de lista, Xosé Manuel Carril, e as dúas seguintes candidatas nas listas colocou a Avia Veira como única concelleira representante do BNG no Palacio de María Pita.

## Notas
## Véxase tamén 
### Ligazóns externas 
* Candidata nº4 do BNG-Asembleas Abertas
* Entrevista a Avia Veira: “Quero ser a voz da mocidade”  www.bng.gal
Cemiterio de Santo Amaro da Coruña

miniatura|dereita|Capela de Santo Amaro.
O **cemiterio de Santo Amaro** é un camposanto situado na Coruña, inaugurado en 1812.

A superficie do cemiterio é de máis de 26&nbsp;000 m² e está composto por tres áreas, a relixiosa, a civil e a británica. Esta última está pechada e é propiedade do Reino Unido.

En 1812 fíxose efectiva na Coruña a lei que prohibía os enterramentos nas igrexas e na súa contorna. Por ese motivo construíuse o cemiterio de Santo Amaro segundo o proxecto de Fernando Domínguez Romay, que o deseñou con forma cuadrangular e dividido en catro zonas, correspondentes ás catro parroquias da Coruña nese tempo, Santa María, Santiago, San Xurxo e San Nicolao. As obras tiveron lugar entre maio de 1812 e a súa inauguración o 9 de novembro do mesmo ano. obra de Alejo Andrade Yáñez, baseada no proxecto de Juan de Villanueva para o Cementerio General Norte de Madrid, que nunca se construíu. A capela xa estaba no proxecto inicial, mais non puido ser construída por falta de fondos e só puido levantarse polo legado de Fernando Queipo de Llano.]]
En 1862 Faustino Domínguez Domínguez deseñou o gabinete de autopsias. O proxecto foi de Juan de Ciórraga e ten un pórtico de Faustino Domínguez Coumes-Gay.

En 2012 o cemiterio ingresou na Asociación Europea de Cemiterios Significativos (ASCE)

Destacan tamén os monumentos aos Mártires da Liberdade, ás vítimas da folga xeral de 1901 e ás vítimas do accidente aéreo de Montrove de 1973.

## Galería de imaxes 

Ficheiro:Cemiterio de Santo Amaro - Pondal.jpg|Eduardo Pondal.
Ficheiro:Tumba de Manuel Murguía e descendencia no cemiterio de Santo Amaro da Coruña.jpg|Manuel Murguía e o seu fillo e fillas.
Ficheiro:Cemiterio de Santo Amaro - Luís Seoane.jpg|Luís Seoane.
Ficheiro:Cemiterio de Santo Amaro - Lugrís Freire.jpg|Manuel Lugrís Freire.
Ficheiro:Cemiterio de Santo Amaro - Curros Enríquez.jpg|Manuel Curros Enríquez.
Ficheiro:Cemiterio de Santo Amaro - Marinhas del Valle.jpg|Jenaro Marinhas del Valle.
Ficheiro:Cemiterio de Santo Amaro - Juana de Vega.jpg|Juana de Vega e o corazón do seu marido, Francisco Espoz y Mina.
Ficheiro:Cemiterio de Santo Amaro - Vítimas da Folga de 1901.jpg|Monumento ás vítimas da folga de 1901.
Ficheiro:Cemiterio de Santo Amaro - Vítimas do accidente de Montrove de 1973.jpg|Monumento ás vítimas do accidente de Montrove.
Ficheiro:Cemiterio de Santo Amaro - Mortos pola liberdade.jpg|Monumento aos defensores da liberdade no cemiterio civil
Ficheiro:Cemiterio de Santo Amaro - Francisco Miguel (2).jpg|Francisco Miguel

## Notas 
## Véxase tamén 
### Bibliografía 
* 
* 
* 

### Ligazóns externas 
*
Oda Nobunaga

, nado en 1534 e finado en 1582, foi un destacado daimio (señor feudal) do período Sengoku no período Azuchi-Momoyama da historia do Xapón. Naceu o 23 de xullo de 1534 na Provincia de Owari, mais existen dúbidas sobre o lugar exacto. A teoría máis aceptada defende que naceu no Castelo de Hara (na actual cidade de Inazawa), malia que tamén se fala do Castelo de Furano (en Nagoia). Fillo dun daimio menor da provincia de Owari, En 1560, durante a batalla de Okehazama enfrontouse con só 3&nbsp;000 soldados contra un numeroso exército estimado en 40&nbsp;000 samurais, comandado por Imagawa Yoshimoto. Grazas a un ataque sorpresa saíu vitorioso e situouse no cumio do poder militar do país.

En 1568, axudou Ashikaga Yoshiaki a ser nomeado *shōgun* polo emperador, entrando na capital Kyoto co seu exército e tomando o control da cidade. Yoshiaki quería nomealo *Kanrei* pero negouse e, no canto diso ditou unha serie de regulacións, as cales limitaban a actividade do shogun a practicamente tan só a asuntos cerimoniais. Yoshiaki contactou entón con varios daimyōs e monxes guerreiros para formar unha coalición contra Nobunaga, quen lles afrontou entre 1570 e 1573, ano en que a rivalidade entre o shōgun e Nobunaga se fixo pública e aberta. Nobunaga afrontou Yoshiaki e derrotouno facilmente, poñendo fin ó shogunato Ashikaga.

## Notas 
## Véxase tamén 
### Ligazóns externas 
* Biografía de Oda Nobunaga  
* Samurai Archives - Oda Nobunaga  
* Nobunagaou  
* Crónicas do explorador portugués Fernão Mendez Pinto
Expedición Endurance

A **expedición imperial transantártica** (1914-1917), máis coñecida como **expedición Endurance**, foi a última expedición importante da idade heroica da exploración da Antártida. Deseñada por Sir Ernest Shackleton, aspiraba a ser a primeira en atravesar por terra o continente antártico. Despois de que en 1911 a expedición Amundsen chegase ó Polo Sur, Shackleton dixo que a travesía do continente era o "único grande obxectivo principal das viaxes antárticas". A expedición non conseguiu cumprir este propósito, pero é lembrada como unha historia épica de heroísmo e supervivencia.

Shackleton estivera no Antártico entre 1901 e 1904 formando parte da expedición Discovery do Capitán Scott, e liderara a expedición Nimrod entre 1907 e 1909. A nova expedición requiría, dunha banda, unha tripulación principal que navegaría polo mar de Weddell e que desembarcaría na costa aproximadamente na latitude 78°S, preto da baía de Vahsel, como preparación para unha marcha transcontinental en dirección ó mar de Ross, atravesando o Polo Sur. Paralelamente, un grupo de apoio, o equipo do mar de Ross, viaxaría até o lado oposto do continente, estabelecería un campamento no estreito McMurdo, e dende alí prepararía unha serie de depósitos de subministración ó longo da barreira de xeo de Ross, ó pé do glaciar Beardmore. Estes depósitos serían esenciais para a supervivencia do equipo transcontinental, xa que non levarían provisións de abondo para toda a travesía. A expedición dispoñía de dous barcos: o *Endurance*, que levaría o equipo de Shackleton polo mar de Weddell, e o *Aurora*, ás ordes do capitán Aeneas Mackintosh, que levaría o equipo do mar de Ross até o estreito McMurdo.

O *Endurance* quedou atrapado no xeo do mar de Weddell antes de chegar á baía de Vahsel, e malia os esforzos por ceibar o barco, foron á deriva cara ó norte nun bloque de xeo durante o inverno antártico de 1915. Finalmente, o bloque desfíxose e afundiu o barco, deixando sobre o xeo os 28 homes da tripulación, que se viron sometidos a unha serie de duras probas: meses de espera en campamentos improvisados sobre o xeo, unha viaxe en botes salvavides até a illa Elefante, unha segunda travesía de 1&nbsp;300&nbsp;km nun bote aberto, o *James Caird*, e atravesar as montañas de Xeorxia do Sur, para, finalmente, ser rescatados sen unha soa baixa. Namentres, o equipo do mar de Ross tivo que superar grandes dificultades para cumprir a súa misión, despois de que o *Aurora* fose arrincado das súas amarras durante un vendaval e non puidesen retornar. Os depósitos instaláronse como estaba previsto, pero a operación custou tres vidas.

## Notas 
## Véxase tamén 
### Outros artigos 
* Lista de expedicións á Antártida
For Today

**For Today** foi un grupo estadounidense de metalcore con orixe en Sioux City, Iowa, formado no 2005 e separado no ano 2016. O grupo publicou dous EP, *Your Moment, Your Life, Your Time* e *Prevailer*, e seis álbums de estudio. O primeiro titulado *Ekklesia* publicouse o 1 de abril de 2008, e o seguinte titulado *Portraits* publicouse o 9 de xuño do 2009. O seu terceiro álbum de estudio, *Breaker*, anunciouse o 26 de maio de 2010 a través do seu MySpace, e publicouse posteriormente o 31 de agosto de 2010. O cuarto álbum de estudio *Immortal* publicouse o 29 de maio de 2012 e o quinto, *Fight The Silence* publicouse o 4 de febreiro de 2014. O seu derradeiro álbum, *Wake* publicouse o 2 de outubro de 2015.
## Membros 
; Liña temporal

## Discografía 
### Álbums de estudio 
### EPs 
## Notas 
## Véxase tamén 
### Ligazóns externas 
*
Mastère Spécialisé

Un **Mastère Spécialisé**, abreviado **MS** (*Advanced Master* en inglés), é un título académico de mestrado francés, e polo tanto de posgrao, en negocios ou enxeñaría, creado en 1986 poa Conférence des Grandes Écoles

## Características 
Polo xeral ten unha duración dun a dous anos académicos e as escolas  poden ofrecelo en formato tempo completo ou parcial para os profesionais que compatibilizan os estudos dos MS coa súa actividade profesional.

Para os profesionais con máis experiencia empresarial, hai unha modalidade denominada *MS Executivo* (*Executive MS*, en inglés), que polo xeral é un posgrao a tempo parcial.

Algúns dos programas de MS  permiten ós estudantes especializarse ou concentrarse nunha área (aeronáutica, finanzas, mercadotecnia, loxística, negocios sustentables, recursos humanos, etc.).

## Notas 
## Véxase tamén 
### Ligazóns externas 
* MS .
Campionato de Galicia de fútbol 1916/17

O **Campionato de Galicia 1916/17** foi a terceira edición do Campionato de Galicia de fútbol organizado pola Federación Galega de Fútbol. Comezou en febreiro de 1917 e rematou en abril do mesmo ano. O primeiro posto do torneo outorgaba a clasificación para a Copa de España.
Inscribíronse o Fortuna de Vigo, o Vigo Sporting Club, o Real Club Coruña e o Deportivo Auténtico. O torneo foi disputado en forma de liga a dúas voltas, aínda que o calendario fixado intercalou os encontros de ámbalas dúas.

## Calendario
**(1)** *A vitoria foi outorgada ó R.C. Coruña porque o Deportivo Auténtico cometeu aliñación indebida.*
**(2)** *O Deportivo Auténtico non se presentou e o Vigo Sporting foi proclamado campión.*

## Notas
Julio Flores

**Julio Antonio Flores Pérez**, nado na Coruña en 1962, é un político galego.

## Traxectoria 
Concelleiro na oposición entre 2007 e 2011, chegou ao Goberno Municipal na Coruña como número 3 da lista do PPdeG após as eleccións municipais de 2011, nas que o seu partido acadaba a maioría absoluta.

Man dereita de Carlos Negreira, fóronlle encomendadas as tarefas de Primeiro Tenente de Alcalde, as áreas de Seguridade e Mobilidade e voceiro do grupo popular na Corporación Municipal. Froito desta última actividade viuse envolto en fortes polémicas cos líderes da oposición polo uso dunha linguaxe agresiva.

Non se presentou ás seguintes eleccións municipais de 2015 ao ser obxecto das investigacións xudiciais da Operación Pokemon, se ben a causa se arquivou en 2023.

## Notas
Xiao Varela

**Xiao Varela Gómez**, nado na Coruña en 1978, é un arquitecto e político galego.

## Traxectoria
Arquitecto pola Escola Técnica Superior de Arquitectura da Coruña, dedicouse á arquitectura, ao urbanismo e á intervención comunitaria desde a Cooperativa Hábitat Social, da que foi socio fundador e da que causou baixa antes da súa incorporación ao goberno municipal coruñés no ano 2015.

Dentro do seu ámbito profesional realizou diversos traballos, desde o urbanismo participativo até a construción natural, investigando, divulgando e promovendo o uso de materiais naturais e a recuperación das técnicas tradicionais na construción moderna.

Activista social, participou de diferentes iniciativas vencelladas ao urbanismo crítico, denunciando a especulación urbanística e traballando para dar solución aos asentamentos precarios da cidade da Coruña.

Na órbita do Bloque Nacionalista Galego durante o período 2007-2011, en 2014, participou activamente na creación do espazo cidadán de confluencia, Marea Atlántica, que terminou por constituírse nun partido instrumental para presentarse ás eleccións municipais do ano 2015. Nese mesmo ano chegou ao goberno municipal da Coruña tras ir como número tres da candidatura. 

Dentro do goberno municipal, foi nomeado segundo tenente de alcalde, responsable da Área de Rexeneración Urbana, Dereito á Vivenda e Mobilidade Sostible, e representante do concello como conselleiro na Autoridade Portuaria da Coruña, dende a que loitou pola defensa da titularidade pública dos terreos dos peiraos interiores da cidade. 

Despois de que a Marea Atlántica perdese o goberno da cidade no ano 2019, continuou exercendo como concelleiro da oposición, até que en setembro de 2020 anunciou a súa intención de renunciar á súa acta, e solicitou a súa baixa da Marea Atlántica, que se fixo efectiva en novembro dese mesmo ano.

## Notas
## Véxase tamén 
### Ligazóns externas 
*Biografía de Xiao Varela na web municipal
María García Gómez

**María García Gómez**, nada na Coruña en 1978, é unha técnico e educadora mediomabiental e política galega.

## Traxectoria
Estudou Ciencias Medioambientais en León, Planificación e Desenvolvemento Local na Coruña e Medio Ambiente e Formación en Alemaña. Fala inglés, francés e alemán.
[miniatura|300px|[Benito Portela, Marta Lois, Antón Sánchez García, María García, Xulio Ferreiro e Martiño Noriega en 2022.]]
Traballou como educadora medioambiental en diversos programas, entre eles na planta municipal de tratamento de lixo de Nostián. Foi técnico municipal de Medio Ambiente en Carnota, onde xestionou o dispositivo de crise da marea negra do Prestige.

Durante oito anos en Alemaña participou en proxectos de desenvolvemento urbano sustentábel baseados na participación cidadá e a autoorganización. Desde o centro cultural da ufaFabrik (Best-Practice do programa Hábitat da ONU) desenvolveu proxectos europeos de transferencia do coñecemento con escolas de FP de Galiza, Alemaña, Portugal, Francia, Dinamarca e Letonia. Participou tamén en colectivos de defensa ambiental e de activismo cidadán.

Após as eleccións municipais de 2015 foi elixida Primeira Tenente de Alcalde e Concelleira de Medio Ambiente e Mobilidade Sostible no Goberno Municipal formado pola Marea Atlántica.

## Véxase tamén
### Ligazóns externas
* Biografía de María García Gómez na web municipal.
Olímpico Rugby Club

O **Olímpico Rugby Club** é unha entidade deportiva adicada ó rugby con sede en Pozuelo de Alarcón (Comunidade de Madrid). O equipo masculino compite na División de Honra B e o equipo feminino é o vixente campión da División de Honra.
## Historia
O club foi fundado en Madrid na tempada 1963/64, sendo bautizado como "Olímpico 64" por mor dos Xogos Olímpicos dese ano. En 1974 o Olímpico deixou Madrid por Leganés, e mudou de fogar novamente en 1976 para establecerse definitivamente en Pozuelo de Alarcón. Na tempada 1976/77 participou por primeira vez na máxima categoría do rugby español. En total foron seis tempadas na División de Honra, con varios ascensos e descensos de categoría até a última presenza do equipo na elite do rugby nacional na tempada 1990/91. O éxito máis salientable do Olímpico durante eses anos foi a vitoria na final da Copa do Rei na tempada 1986-87.

O equipo feminino foi subcampión da Copa da Raíña tres anos seguidos entre 2005 e 2007. Despois dun novo subcampionato de liga na tempada 2012/13, o Olímpico acadou por fin o campionato da División de Honra feminina en 2013/14 derrotando na final ó CRAT de A Coruña. A mesma final disputada en 2017 rematou co segundo título de liga para o conxunto de Pozuelo.

## Tempada actual
## Véxase tamén
### Ligazóns externas
* Páxina web do Olímpico Rugby Club 
* Conta de Twitter do Olímpico Rugby Club
* Páxina de Facebook do Olímpico Rugby Club
* Palmarés nacional de clubs na páxina web da FER 
### Outros artigos